OzLabs/hebrew-wiki-articles huggingface dataset:
יענקל יענקל

יענקל יענקל הוא אלבום סולו מספר 19 של הזמר יוצר החסידי אברהם פריד. האלבום יצא ב-2009 בחברת גל פז והוא מורכב מ-12 ניגוני חב"ד.
== רשימת השמעה ==

== על האלבום ==
האלבום יצא ב-2009 ובו 12 ניגוני חב"ד ביניהם "הנשמה יורדת לתוך הגוף", "ברוך הוא אלוקינו" ועוד

==קישורים חיצוניים==
*[https://open.spotify.com/album/3eaO4jiLJtIRaXkYGNmocd יענקל יענקל] באתר Spotify
*

קטגוריה:אלבומי אברהם פריד
קטגוריה:אלבומי 2009
קטגוריה:אלבומים בעברית
קטגוריה:אלבומים חסידיים
קטגוריה:אלבומי ניגוני חב"ד
תנועת הריבונות

תנועת הריבונות היא תנועה פוליטית חוץ-מפלגתית הפועלת להחלת הריבונות הישראלית ביהודה ושומרון. התנועה הוקמה בשנת 2010 על ידי יהודית קצובר ונדיה מטר, והיא כוללת את "פורום הריבונות" בו חברים אישי ציבור ואקדמיה בהם קרולין גליק, יורם אטינגר, גאולה כהן ומרדכי קידר.

התנועה מובילה פעילות חוץ פרלמנטרית לחיזוק המשילות במדינה ולעידוד ההתיישבות ביהודה ושומרון, תוך דגש מיוחד על אזור גוש עציון ובקעת הירדן. התנועה מקיימת גם מאבקים ציבוריים והסברתיים בזירה המדינית, פעילות לחיזוק ועידוד חיילי צה"ל ופעילות חינוכית ציונית לקבוצות בני נוער.

התנועה מוציאה לאור את כתב העת "ריבונות" ואת אתר האינטרנט "ריבונות" הכוללים כתבות, מאמרים ועדכונים סביב חזון הריבונות. במקביל יוזמת התנועה כנסים בהם מופיעים שרים, חברי כנסת, אנשי ציבור, הגות ואקדמיה הפורסים את משנתם סביב דרכי יישום חזון הריבונות והצורך המדיני בימין הישראלי למנף את המהלך עד ביצועו.

==נוער ריבונות==

מטה הנוער של תנועת הריבונות, "נוער ריבונות", הוקם על ידי מספר בוגרים של צעירי הבית היהודי ביניהם יאיר בוכניק ואביחי גרינוולד, ומגבש סביבו צעירים המשקיעים ממרצם ומזמנם למען הריבונות. המטה מונה כיום כשלוש מאות וחמישים פעילים, המחולקים לגרעינים לפי אזורי מגורים, ולצוותים מרכזיים הכוללים עבודה תמידית במישורי המדיה, בשטח על ידי הסברה לעוברי אורח, ופעילות בפן הפרלמנטרי. סלוגן התנועה הוא "העם תומך בריבונות" והוא מודפס על חולצות, צמידים, תיקים, כובעים ושלטי חוצות ברחבי הארץ.
יו"ר נוער הריבונות היא הוד פישרמן.

==סטודנטים למען ריבונות==

בשנת 2020 נפתח בתנועה אגף נוסף הפונה לסטודנטים ומקים תאים באוניברסיטאות ובמוסדות להשכלה גבוהה על מנת לחזק גם שם את התודעה בנושא. האגף הוקם על ידי עדן סלמן, יו"ר האגף כיום הוא אביתר גילאי.

==קישורים חיצוניים==

*

*
קטגוריה:הסכסוך הישראלי-פלסטיני: ארגוני ימין ישראליים
מחזור סולארי

כתמי השמש שנצפו במשך 400 שנים, החל מהמאה ה־17]]
מחזור סולארי או מחזור פעילות מגנטית סולארית הוא פרק זמן של כ־11 שנים המתאר את השינוי בפעילות השמש הנמדדת על ידי שינויים במספר כתמי השמש שנצפו על פניה. כתמי שמש נצפו בעזרת טלסקופים החל מתחילת המאה ה־17, וציר הזמן המתאר אותם הוא ציר הזמן הממושך הארוך ביותר שנרשם עבור תופעת טבע. קרוב לשיאו של כל מחזור סולארי, בו נצפת הכמות הגדולה ביותר של כתמי שמש, השדה המגנטי של השמש מתהפך.

במהלך מחזור 11 השנים רמות הקרינה הסולארית מסונכרנות יחד עם כמותם וגודלם של כתמי השמש, ההתפרצויות הסולאריות ולולאות העטרה, ואלו מראים עלייה לאורך התקופה וירידה חזרה בסיומה. המחזוריות נצפתה במשך מאות שנים, לפי נראות השמש ולפי תופעות טבע כגון זוהר הקוטב.

המחזור הסולארי הנוכחי החל בדצמבר 2019 והשיא שלו צפוי ב-2025. הוא מכונה 'מחזור השמש 25' 
.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:השמש
נח (שיר)

"נח" הוא שיר שכתב יורם טהרלב, הלחין מתי כספי וביצעו כספי ולהקת שוקולד מנטה מסטיק. השיר יצא לאור בשנת 1974.

== רקע ==
כספי באותה עת היה מנהלה המוזיקלי של שוקולד מנטה מסטיק. וכתב מנגינה אותה הגיש לפסטיבל הזמר והפזמון של 1974. את המנגינה הזאת כספי השמיע לטהרלב דרך הטלפון כאשר כספי סימן לטהרלב איפה כל שורה בשיר מתחילה ונגמרת. בהתחלה חשב להתחיל את השיר עם המילה "למה" אך התחרט לאחר שהבין שזאת מילה נפוצה, לאחר מכן חשב על "לילה". אבל החרוז היחידי שמצא היה לפיילה. וחשב שבגלל שמדובר במילה לועזית לא יקבלו אותה לפסטיבל. ואז בא לו הרעיון ל"נח". אותו כתב תוך 10 דקות, כאשר בשורות הארוכות הכניס רשימה של בעלי חיים, כולל בעלי חיים ימיים כמו השיבוטה<ref></ref>.

השיר נכלל בתחרות פסטיבל הזמר והפזמון 1974. אף שלא זכה במקום הראשון הוא מהזכורים ממנו. השיר נכלל באלבום הבכורה של כספי. השיר לווה בנגינה של תזמורת ההקלטות של רשות השידור עליה ניצח יצחק גרציאני.

השיר מתכתב עם סיפור נח והמבול. הוא הגיע למקום הרביעי במצעד הפזמונים השנתי של קול ישראל.

ירדנה ארזי, חברת הלהקה, תיארה את השיר כך: "מתי כספי היה משוחרר טרי של להקת פיקוד הדרום אבל היה ברור שמדובר בגאון מוזיקלי. באותה שנה רוב השירים בפסטיבל התכתבו עם מלחמת יום הכיפורים ופתאום היה שיר במצב רוח אחר. עלינו בהופעה רעננה, עם העמדה שעשתה רותי הולצמן בחדוות חיים, שלוש בחורות עם בגדים מטורפים. לא עשו דברים כאלה בארץ. לא ניצחנו אבל דיברו למחרת על ההופעה שלנו".

== השיר בספרי תווים ==
* מתי כספי, ברית עולם, עמ' 23, הוצאת י. שרברק, 1980. 
* יאיר שרגאי (עורך), לאוהבים את האביב: שירי יורם טהרלב, עמ' 134, הוצאת משרד הביטחון, 1981. 
* פסטיבל הזמר הישראלי תשל"ד 1974, עמ' 22, הוצאת נגן, 1974. 
* תלמה אליגון-רוז (עורכת), עכשיו שרים: שירים שטוב לשיר, עמ' 168, הוצאת כנרת, 2003. 

== קישורים חיצוניים ==

* 
* 
* [https://www.nli.org.il/he/items/NNL_MUSIC_AL990036625650205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי שוקולד מנטה מסטיק
קטגוריה:שירי פסטיבל הזמר והפזמון 1974
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי מתי כספי
קטגוריה:שירים שהופקו על ידי מתי כספי
קטגוריה:שירים המבוססים על התנ"ך
טול בטסי

תמונה של טול בטסי בבית העלמין בפורט היל, 1993.
טול בטסי (באנגלית: Tall Betsy) היא סמל תרבותי של ליל כל הקדושים. מקורה במחוז בראדלי, טנסי, ארצות הברית. טול בטסי הוכרזה כ"גובלין הרשמי של ליל כל הקדושים של מחוז בראדלי", בשנת 1989, על ידי המחוקק של האזור.

== מקורות ==
אלן ג'ונס, יזם ונדבן מקליבלנד, טנסי, הידוע בעיקר כמייסד של "Check Into Cash", היה זה שסיפר לראשונה על טול בטסי.<ref name="tallbetsy1"></ref> ג'ונס ביסס את הדמות על סמך סיפורים (פולקלור מקומי) שסופרו לאמו, וירג'יניה סלוטר ג'ונס. הסיפורים סופרו לה על ידי אמה, מארי שולץ סלוטר. וירג'יניה וילדים אחרים בקליבלנד שגדלו במהלך שנות השלושים אמרו להוריהם שאם הם לא יחזרו הביתה לפני רדת החשכה, הם ככל הנראה יתקלו בטול בטסי, המכונה לפעמים בטסי השחורה או פשוט "הגברת בשחור".<ref name="autogenerated1">Woop FM.com, April 1, 2011, "WOOP Investigates the Legend of Tall Betsy"</ref>

בשנת 1993, בית בקליבלנד שנמצא בשדרת סנטנרי שבבעלות ג'ונס היה לאתר עם מספר המבקרים הגבוה ביותר בעולם באותו ליל כל הקדושים. על פי דיווחים בתקשורת, משפחת ג'ונס חילקה 11,201 חתיכות מסטיק בשלוש שעות.<ref></ref> טול בטסי נראתה לאחרונה בשנת 1998, לעיניי 25,000 אנשים אך מעולם לא נראתה שוב.

נאוחר יותר, אמר ג'ונס לעיתונות שהיא נעלמה, אך הרוח שלה נמצאת עמוק בתוך לבם ובמוחם של תושבי קליבלנד שראו אותה בין 1980 ל-1998 ומתקשים לשכוח אותה.

בשנת 2005 הוקדשה מסיבה לטול בטסי. הייתה זו המסיבה הגדולה ביותר שנעשתה במסגרת אירועי טול בטסי. במסיבה השתתפו 30,000 אנשים וג'ונס דאג שידוענים יהיו נוכחים בה על מנת שהאירוע יהיה בלתי נשכח לכאורה. בשנת 2014, בנו של ג'ונס, ביילי, קיבל על עצמו להתחפש לטול בטסי ומופיע בדמותה מדי שנה במסיבות ליל כל הקדושים.<ref></ref>

== הכרה ==
ב-24 במאי 1989, הכריז המחוקק בטנסי על טול בטסי כעל "הגובלין הרשמי של ליל כל הקדושים של מחוז בראדלי".

בשנת 2011 טול בטסי הייתה הנושא של סרט תיעודי מאת זאק אדמס.

==קישורים חיצוניים==

== הערות שוליים ==

קטגוריה:טנסי: היסטוריה
קטגוריה:ליל כל הקדושים
עורב לבן-עורף

עורב לבן-עורף (שם מדעי: Corvus albicollis) הוא מין של עורב הקרוב למין עורב עב-מקור שהוא ציפור השיר הגדולה בעולם, והוא דומה לו במראהו אך קטן יותר. הוא מצוי ברחבי דרום ומזרח אפריקה.

עורב זה בעל נוצות שחורות וראש שחור עם מקור מעוקל ובולט בעל קצה לבן והוא בעל עורף לבן, ממנו קיבל את שמו. אורכו של העורב 50 עד 54 סנטימטרים, הוא בעל מוטת כנפיים של 752 עד 860 מילימטרים ומשקלו 762 עד 865 גרם בממוצע. לעורב אין דו-צורתיות זוויגית. כמו הרבה מיני עורבים העורב מסוגל לחקות מיני חיות אחרות כולל ציפורים רבות, אך לא אנשים. התנהגות זו נפוצה בעיקר בשביה.

הוא חי בחבורות או בזוגות לאורך אפריקה שמדרום לסהרה, באזורים פתוחים ויבשים כולל באזורים צחיחים למחצה ובאזורים הרריים. הוא נפוץ גם בסביבות כפרים ועיירות כל עוד יש בסביבתם גבעות עליהם הוא מקנן.

העורב הוא אוכל כל הניזון מנבלות, פירות, זרעים, בוטנים, חרקים, חולייתנים קטנים וגם ממזון אנושי. עורבים מסוימים התרגלו לאכול מידיהם של אנשים בפארקים בכמה מדינות. עורבים אחרים עוקבים אחרי נשרים או דיות בחיפוש אחרי נבלות ומחכים שאלה יסיימו לאכול.

העורב בעל תפוצה רחבה ולא נשקפת לו סכנה בטבע.

==קישורים חיצוניים==

== הערות שוליים ==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:עורביים
קטגוריה:הרפובליקה הדמוקרטית של קונגו: עופות
רשם (מוזיאון)

רשם הוא האחראי ליישום מדיניות ונהלים הנוגעים לטיפול באוסף הפריטים המצויים במוסד אומנות כמוזיאון או גלריה, ומתמקד ברישום, אחסון, השאלות ושאילות, אריזה ומשלוח, וספירת מלאי. הרשם עובד יחד עם אוצרים, משמרים ומנהלי אוספים כדי לאפשר לציבור לצפות בפריטים המצויים באוסף תוך כדי שמירה עליו. הרשם לרוב בעל תואר אקדמי בתולדות האמנות או אמנות יפה.

במוסדות אומנות קטנים עשויים לשלב את תפקיד הרשם עם מנהל האוסף, ובמוסדות גדולים ישנם מספר רשמים האחראים כל אחד על מחלקה שונה, או יחדיו על כלל האוסף.

בישראל חלה חובה על הנהלת מוזיאונים למנות רשם שיהיה אחראי לרישום המוצגים במוזיאון.

איגוד המוזיאונים ואיקו"ם ישראל, הפועל תחת המועצה הבינלאומית למוזיאונים, מפעיל את פורום מנהלי אוספים ורשמים האחראי לקביעת קווים מנחים עבור מוזיאונים, המסדיר את פעילות הרשמים ודרכי עבודתם. בשנת 2022 פורום מנהלי האוספים והרשמים הוציא לאור את התקן הישראלי לניהול אוספים מוזאליים.

==אחריות התפקיד==
תפקידו של הרשם מתפרס על תחומים רבים בעבודה היומית במוזיאון, במטרה לשמור על הפריטים המוצגים במוזיאון והאוסף שלו.
* רישום – אחריות על תיעוד האוסף המתקבל לידי המוזיאון, הכולל רישום מצב הפריט, חומר גלם, בעלות, מקור, ופרטי זיהוי נוספים על הפריט והאומן.
* השאלות ושאילות – אחריות על יצירת קשר עם מוסדות אומנות שונים כדי להשאיל פריטים אשר נבחרו על ידי האוצרים להצגה בתערוכות, ונקודת הפנייה של מוסדות אומנות אל המוזיאון לבקשה לשאילה פריטים מתוך אוסף המוזיאון.
* אחסון – אחריות על מיקום האוסף במחסנים וארכיונים בצורה אשר שומרת על הפריטים וקלה למציאתו.
* אריזה ומשלוח – אחריות על רישום דו"ח על הפריטים אשר נשלחים מהמוזיאון או מגיעים אל המוזיאון אשר משקף את מצבם ואת הדרך בה נארזו, ופיקוח על דרך האריזה, ההובלה וההכנה למשלוח.
* ספירת מלאי – אחריות על ביצוע ספירת המלאי של אוסף המוזיאון.

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:אמנות
קטגוריה:מקצועות
PLEX

Mobile Switching Centre-Ericsson AXE
PLEX (קיצור של Programming Language for EXchanges) היא שפת תכנות ספציפית, התומכת בתכנות מקבילי ובריצה בזמן אמת (Real Time). היא פותחה על ידי תאגיד הטלקומוניקציה אריקסון (Ericcson) לצורך שימוש בארכיטקטורת AXE telephone exchange שלו. PLEX עוצבה על ידי Göran Hemdahl מתאגיד אריקסון בשנות ה-70, ומאז היא עודכנה ושודרגה פעמים רבות. בשנת 2008, תוארה PLEX כתווך בין שפת התכנות Fortran ו-Macro Assembler (מאקרו-ים בשפת סף). לשפה יש 2 ניבים: Plex-C אשר אחראי ל-AXE Central Processor ו-Plex-M אשר נמצא בשימוש ב-EMRP – ראשי תיבות של Extension Module Regional Processors.

בשנות ה-80 תאגיד אריקסון החל לפתח שפת תכנות שתתפוס את מקומה של Plex. שפה זו בסופו של דבר התפתחה לשפת התכנות Erlang. לטענתו של אחד ממפתחי Erlang, ג'ו ארמסטרונג, Erlang הושפעה באופן משמעותי מ-PLEX ומארכיטקטורת AXE. עם זאת, לרוב נעשה שימוש ב-Erlang ביחד עם PLEX במקום להחליפה באופן מלא.

==הערות שוליים==

קטגוריה:שפות תכנות
Spooky Scary Skeletons

Spooky Scary Skeletons הוא שיר מאת המוזיקאי האמריקאי אנדרו גולד , מתוך אלבומו של גולד, Halloween Howls, שיצא לאור ב-1996, על ידי חברת התקליטים Music for Little People ומתאפיין בשירים לחג ליל כל הקדושים.

== רקע ==
השיר זכה לפופולריות בתחילת העשור הראשון של המאה ה-21, בעקבות ממים אינטרנטיים רבים שנוצרו בחג ליל כל הקדושים, בעיקר באתר הפורומים 4chan.<ref></ref> מספר שנים לאחר מכן, החלו תקליטנים ומפיקים רבים ליצור רמיקסים אלקטרוניים לשיר, שזכו לסך מצטבר של מאות מיליוני צפיות ביוטיוב,<ref></ref> והיו פופולריים בקרב ערוצי גיימינג.<ref></ref> בשנת 2018, נבחר השיר על ידי מגזין פורבס למקום הרביעי ברשימת 20 שירי ליל כל הקדושים הפופולריים ביותר ביוטיוב.<ref></ref>

בשנת 2019, זכה השיר להצלחה מחודשת בעקבות הצלחתו ברשת החברתית טיקטוק, בה זכה השיר למיליוני סרטונים המשתמשים בו.<ref></ref><ref></ref> באותה השנה, בעקבות הצלחתו של השיר ברשתות החברתיות, יצאה לאור מהדורת דלוקס דיגיטלית לאלבום Halloween Howls, בה נכללו שני רמיקסים אלקטרוניים לשיר.<ref name=":0"></ref>

נכון לאוקטובר 2020, לשיר סך מצטבר של כ-20 מיליון השמעות ברשת הזרמת המדיה ספוטיפיי.<ref name=":0" />

== מיקומי שיא ==

== הערות שוליים ==

קטגוריה:שירי 1996
קטגוריה:שירים באנגלית
קטגוריה:שירי ליל כל הקדושים
קטגוריה:מוזיקה: תופעות אינטרנט
פרח בר

פרחי בר של אוסטרליה המערבית
פארק הלאומי עמק המוות]]
פרח בר הוא פרח הגדל בטבע, שלא נזרע ולא ננטע בכוונה. פרח בר אינו מרביית כלאיים ולא שונה באופן כלשהו מהאופן בו הוא היה בטבע כצמח מקומי, גם אם הוא גדל במקום שלא היה בו באופן טבעי.<ref>Wild flowers can be found in deserts, forests,
meadows, and fields.
</ref>

"פרח בר" אינו מונח מדויק. המונחים המדויקים הם: "מינים מקומיים" (המופיעים באופן טבעי באזור, פלורה), "מינים אקזוטיים" או introduced species (אינם מופיעים באופן טבעי באזור), "מינים פולשים" (שמתחרים מול צמחים אחרים - בין אם הם ילידים ובין אם לא), "מינים מיובאים".

בבריטניה, הארגון "Plantlife International" הקים את "תוכנית הפרחים של המחוז" בשנת 2002, בה הציבור הצביע על סמל פרח הבר עבור כל מחוז. המטרה הייתה להפיץ את המודעות למורשתם של מינים מקומיים ולצורך בשימור, מכיוון שחלק ממינים אלה נמצאים בסכנת הכחדה. לדוגמה, סאמרסט אימצה את הציפורן, לונדון את הערבה, ודנבישייר בויילס בחרו את האשבל.

== קישורים חיצוניים ==

* [http://www.wildflower.org/?nd=magazine מגזין Wildflower] מקדם את השימוש והשימור של פרחי בר וצמחים מקומיים, Ladybird Johnson Wildflower Center. פורסם בעבר על ידי אגודת הצמחים הילידים בצפון אמריקה
* [http://www.plantlife.org.uk/ Plantlife, ארגון בריטניה]
* [http://www.cyprusholidayadvisor.com/wild-flowers.htm פרחי בר בקפריסין] מידע על 1,250 מיני צמחים מקומיים בצפון קפריסין
* [http://ontariowildflowers.com/ פרחי בר אונטריו] מידע מפורט על פרחי בר של אונטריו (קנדה) וצפון מזרח אמריקה הצפונית.
* [http://www.desertusa.com/wildflo/wildupdates.html דיווחי פרחי הבר במערב ארצות הברית]
* [http://www.wildflower.org/plants/ NPIN: מאגר צמחים מקומיים]
* [http://www.nanps.org/index.php/gardening/plant-catalogue-databse מאגר צמחים מקומיים מאגודת צמחי הילידים באמריקה הצפונית] 
* 
* [https://jfc.org.il/news_journal/27667-2/93500-2/ ילדים מייבשים פרחי בר ושולחים בגלויות ״פרחי ארצנו״ לילדי הגולה, 1953], באתר ארכיון הסרטים הישראלי בסינמטק ירושלים

== הערות שוליים ==

קטגוריה:פרחים
קטגוריה:צמחים
סיידר תפוחים

סיידר תפוחים (משמאל) הוא מיץ תפוחים לא מסונן ולא ממותק. רוב מיצי התפוחים כיום מפוסטרים ומסוננים (מימין)
סיידר תפוחים (נקרא גם סיידר מתוק, סיידר קל או פשוט סיידר) הוא השם המשמש בארצות הברית ובקנדה למשקה לא מסונן, לא ממותק ולא אלכוהולי העשוי מתפוחים. אף שבדרך כלל מכונה בארצות הברית פשוט כ"סיידר", אין להתבלבל עם המשקה האלכוהולי המכונה סיידר במקומות אחרים. בין היתר, נקרא בארצות הברית גם כ-"hard cider".

== הפקה והכנה ==
סיידר תפוחים מופק מתפוחים שנסחטו ואת הנוזל מרתיחים. ניתן להוציא את הנוזל מהתפוח עצמו, מליבת התפוח, מקצוות התפוחים או מגידולי התפוחים. הטעם של סיידר התפוחים יכול להשתנות בהתאם לתפוחים בהם משתמשים על מנת להכין אותו ועל אופן ההכנה שלו. סיידר בדרך כלל מפוסטר וזאת, כדי להרוג חיידקים ולהאריך את חיי המדף שלו. כמו כן, סיידר תפוחים מיוצר בדרך כלל בעונת הסתיו.<ref></ref> מסעדות שונות ברחבי העולם מגישות באופן מסורתי את סיידר התפוחים בליל כל הקדושים, חג ההודיה, חג המולד ובחופשות הסילבסטר השונות, בצורות ובסוגים שונים.

== מקור ==
אף על פי שהמונח סיידר משמש למשקה האלכוהולי המותסס ברוב העולם, הכוונה בשם היא ל"סיידר תפוחים" טרי בארצות הברית; כלומר, משקה צלול וטהור שמורכב מנזול התפוח. בקנדה בדרך כלל מכנים את המשקה הצלול של התפוחים כ"סיידר תפוחים", בעוד את המשקה האלכוהולי מכנים כ"סיידר" בלבד.

== סיידר טבעי ==
מבחינה היסטורית, סיידר הוא משקה שמורכב מחומרים טבעיים בלי תוספות חומרים מעובדים למיניהם. עם הזמן, בעקבות עירוב של מכונות ודברים דומים, הוכנסו לסיידר התפוחים מרכיבים נוספים שנועדו לעזור בהארכת חיי המדף שלו.

==ראו גם==
* מיץ תפוחים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משקאות
קטגוריה:מאכלי תפוחים
קטגוריה:מאכלי חג המולד
קטגוריה:מאכלי ליל כל הקדושים
קטגוריה:מאכלי חג ההודיה
רוברט אנגל

רוברט אנגל (באנגלית: Robert F. Engle III; נולד ב-10 בנובמבר 1942) הוא כלכלן וסטטיסטיקאי אמריקאי. זוכה פרס נובל לכלכלה יחד עם קלייב גריינג'ר.

== ביוגרפיה ==
רוברט אנגל נולד ב-10 בנובמבר 1942 בסירקיוז, ניו יורק למשפחה קווייקרית. בצעירותו למד פיזיקה בויליאמס קולג' שבמסצ'וסטס. בשנת 1969 סיים לימודי דוקטורט בפיזיקה באוניברסיטת קורנל. בשנים 1969–1977 כיהן אנגל כפרופסור לכלכלה במכון הטכנולוגי של מסצ'וסטס. משנת 1975 ועד פרישתו בשנת 2003 כיהן אנגל גם כפרופסור באוניברסיטת קליפורניה בסן דייגו. כיום הוא מלמד באוניברסיטת ניו יורק.

ב-2003 זכה אנגל בפרס נובל לכלכלה על שיטות לניתוח סדרות עתיות כלכליות עם מגמות משותפות (קואינטגרציה).

==חיים אישיים==
אנגל נשוי למריאן, בתה של הפסיכולוגית היהודייה-אמריקאית אדית אגר.
==קישורים חיצוניים==

* 

קטגוריה:בוגרי ויליאמס קולג'
קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:בעלי תואר דוקטור מאוניברסיטת קורנל
קטגוריה:סגל המכון הטכנולוגי של מסצ'וסטס
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת ניו יורק
קטגוריה:סגל אוניברסיטת קליפורניה בסן דייגו
קטגוריה:אמריקאים שנולדו ב-1942
ברמברק

ברמברק (באנגלית: Barmbrack) לעיתים קרובות גם מקוצר ונקרא ברק, הוא לחם מהיר בתוספת ענבים וצימוקים. הלחם מזוהה עם ליל כל הקדושים באירלנד ונהוג להטמין בתוכו פריט כלשהו (לרוב טבעת), שהזוכה בו נחשב ל"בר מזל".

== תיאור ==
הבצק מתוק יותר מלחם אך לא עשיר וכבד כמו זה של עוגה. לרוב משרים את הענבים והצימוקים בתה או בוויסקי כתוספת טעם. לעיתים הלחם מוגש כשהוא קלוי בתוספת חמאה, יחד עם כוס תה אחר הצהריים.

== מסורת ליל כל הקדושים ==
ברמברק הוא המנהג המרכזי של ליל כל הקדושים באירלנד. ברמברק ליל כל הקדושים מכיל באופן מסורתי חפצים שונים שנאפו יחד עם הלחם ומשמשים כמעין משחק של גילוי עתידות. לרוב מטמינים בלחם אפונים, מקלון עץ, פיסת בד, מטבע קטן (בדרך כלל כסוף) או טבעת.

כל אחד מהפריטים, אשר מתגלים בעת אכילת הלחם, אמור לשאת משמעות לאדם שקיבל אותו: האפונה, משמעה שהאדם לא יתחתן באותה השנה; המקל, משמעו שלאותו האדם יהיו נישואים לא טובים או שהוא יהיה מסוכסך; פיסת הבד מנבאת מזל רע או עוני; המטבע מסמל עושר ואושר; ומשמעות הטבעת היא נישואים טובים כבר באותה השנה. יש ששמים בלחם תליון, בדרך כלל של מרים, אם ישו.

== ראו גם ==
* המטבח האירי

==קישורים חיצוניים==

==הערות שוליים==

קטגוריה:סוגי לחם
קטגוריה:המטבח האירי
קטגוריה:מאכלי ליל כל הקדושים
10/31

10/31 (בעברית: 31 באוקטובר) הוא סרט אימה אנתולוגי אמריקאי משנת 2017, המורכב מחמישה סיפורים קצרים בנושא ליל כל הקדושים בבימויו של ג'סטין מ. סימאן, זאין הרשברגר, ג'ון וויליאם הולט, ברט דג'אגר ורוקי גריי והאנטר ג'ונסון והופק על ידי פ. ג'יי סטארקס.<ref></ref> הסרט בעל סיפור מסגרת.

הסרט הוקרן בבכורה בפסטיבל "Death By" באוסטין, טקסס, ב-28 באוקטובר 2017.

== ביקורות ==
מאט בויזל מ-Dread Central כינה את הסרט "כיפי, מפחיד ומבדר", וכתב כי: "אני לא יכול להמליץ על הסרט למי שאוהב את האימה שלו בהתפרצויות קצרות אך ללא ספק מדובר בסרט מעולה שמה שמדהים בו הוא העובדה שהכל קורה תחת קורת גג אחת. אז וודאו שהסרט נמצא ברשימת הצפייה שלכם". בנוסף הוא גם החמיא על הבימוי של הסרט ואמר: "אם הבמאים האלה הם העתיד של הז'אנר אז אנחנו בידיים טובות".

== הפצה ==
הסרט הופץ על גביי DVD, VHS ו-Blu-ray ב-2018 על ידי Scream Team Releasing.

==קישורים חיצוניים==

==הערות שוליים==

קטגוריה:סרטי אימה מ-2017
קטגוריה:סרטים באנגלית
קטגוריה:סרטי אימת-חג: ליל כל הקדושים
אדוארד פרסקוט

אדוארד כריסטיאן פרסקוט (באנגלית: Edward Christian Prescott, 26 בדצמבר 1940 – 6 בנובמבר 2022) היה כלכלן אמריקאי. זוכה פרס נובל לכלכלה לשנת 2004 עם פין קידלנד.

== ביוגרפיה ==
פרסקוט נולד גלנס פולס שבמדינת ניו יורק. בשנת 1962 סיים את לימודי התואר הראשון במתמטיקה במכללת סווארת'מור בפנסילבניה. את התואר השני למד פרסקוט באוניברסיטת קייס וסטרן ריזרב באוהיו. את הדוקטורט סיים בשנת 1967 באוניברסיטת קרנגי מלון בפנסילבניה. בשנים 1966–1971 לימד פרסקוט באוניברסיטת פנסילבניה. לאחר מכן חזר פרסקוט ללמד באוניברסיטת קרנגי מלון עד 1980. בשנת 1978 כיהן פרסקוט כפרופסור אורח באוניברסיטת שיקגו ולאחר מכן בתפקיד דומה באוניברסיטת נורת'ווסטרן. בשנים 1980–2003 לימד פרסקוט באוניברסיטת מינסוטה. מאז 2003 ועד למותו הוא לימד באוניברסיטת אריזונה.

משנת 1992 ועד למותו פרסקוט היה חבר באקדמיה האמריקאית לאמנויות ולמדעים. בשנת 2002 זכה בפרס נמרס לכלכלה. בשנת 2004 פרסקוט זכה בפרס נובל לכלכלה עם פין קידלנד. החל משנת 2008 ועד למותו היה חבר גם באקדמיה הלאומית למדעים של ארצות הברית.

מאז שנת 2014 ועד למותו פרסקוט לימד באוניברסיטה הלאומית של אוסטרליה.

==קישורים חיצוניים==

* 

קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:בוגרי מכללת סווארת'מור
קטגוריה:בעלי תואר דוקטור מאוניברסיטת קרנגי מלון
קטגוריה:בוגרי אוניברסיטת קייס וסטרן ריזרב
קטגוריה:סגל אוניברסיטת מינסוטה
קטגוריה:סגל אוניברסיטת קרנגי מלון
קטגוריה:סגל אוניברסיטת פנסילבניה
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1940
קטגוריה:אמריקאים שנפטרו ב-2022
כריסטופר פיסרידס

כריסטופר אנטוניו פיסרידס (ביוונית: Χριστόφορος Αντωνίου Πισσαρίδης; נולד ב-20 בפברואר 1948) הוא כלכלן בריטי-קפריסיאי. מכהן כפרופסור בבית הספר לכלכלה של לונדון. זוכה פרס נובל לכלכלה לשנת 2010 עם דייל מורטנסן ופיטר דיאמונד. מחקריו מתמקדים במדיניות כלכלית, שוק העבודה ובמקרו-כלכלה.

== ביוגרפיה ==
פיסרידס נולד בניקוסיה שבקפריסין למשפחה יוונית-אורתודוקסית. בשנת 1970 סיים את לימודי התואר הראשון בשנת 1970 בכלכלה באוניברסיטת אסקס. בשנה לאחר מכן סיים את לימודי התואר השני באותה האוניברסיטה. בשנת 1973 סיים פיסרידס את הדוקטורט בבית הספר לכלכלה של לונדון. מאז 1976 וא מלמד בבית הספר. בעבר הרצה באוניברסיטת סאות'המפטון (1974–1976), אוניברסיטת הרווארד (1979–1980) ובאוניברסיטת קליפורניה בברקלי (1990–1991).

מאז 1997 פיסרידס חבר בחברה האקונומטרית ובשנת 2002 נבחר לכהן כעמית באקדמיה הבריטית.

==קישורים חיצוניים==

* 

קטגוריה:זוכי פרס נובל לכלכלה
קטגוריה:קפריסאים
קטגוריה:כלכלנים בריטים
קטגוריה:אבירים בריטים
קטגוריה:בעלי תואר דוקטור מבית הספר לכלכלה של לונדון
קטגוריה:סגל בית הספר לכלכלה של לונדון
קטגוריה:בריטים שנולדו ב-1948
קטגוריה:חברי האקדמיה אירופיאה
31 (סרט)

31 הוא סרט אימה אמריקאי משנת 2016, שנכתב, הופק ובוים על ידי רוב זומבי ובכיכובם של השחקנים, שרי מון זומבי, ג'ף דניאל פיליפס, לורנס הילטון-ג'ייקובס, מג פוסטר, ריצ'רד בלם, ג'יין קאר, ג'ודי ג'יזון, א.ג. דיילי ומלקולם מקדואל. הסרט כולל אינסמבל של שחקנים ללא דמות ראשית ספציפית.<ref></ref>

== הפצה ==
הסרט הוקרן בבכורה בפסטיבל סאנדנס 2016 ב-23 בינואר 2016. במרץ 2016 הודיעו סרטי סבן כי רכשו זכויות הפצה עבור 31 וכי הם יתנו לו מהדורה תיאטרלית מוגבלת ב-16 בספטמבר 2016.

ב-1 בספטמבר הקרינה פאתום אירועים בכורה מיוחדת של 31 בבתי הקולנוע ברחבי ארצות הברית במסגרת אירוע מיוחד. האירוע כלל בכורות עולמיות לקליפ "Gore Whore", שאלות ותשובות אחד על אחד עם יוצר הסרט, ומבט מאחורי הקלעים.

== פרסים ומועמדויות ==
הסרט היה מועמד לארבעה פרסים בטקס פרסי האימה הבריטי "BloodGuts" בקטגוריות: "השחקן הטוב ביותר" (ריצ'רד ברייק), "שחקן המשנה הטוב ביותר" (מלקולם מקדואל), "שחקנית המשנה הטובה ביותר" (מג פוסטר) "והפסקול/הניקוד הטוב ביותר" (ג'ון 5). בנוסף ריצ'רד ברייק היה מועמד לפרס "שחקן המשנה הטוב ביותר" בטקס פרסי Fangoria" "Chainsaw ולאותה קטגוריה בטקס פרסי "Fright Meter" וזכה באחרונה. בנוסף בטקס "Fright Meter" היו מועמדים גם הגיטריסט ג'ון 5 ויוצר הסרט לקטגוריית "הניקוד הטוב ביותר" ו-וויין טות' היה מועמד בקטגוריית האיפור הטוב ביותר.

== קאסט ==
*שרי מון זומבי - בתפקיד צ'רלי
*ג'ף דניאל פיליפס - בתפקיד רוסקו פייפר
*לורנס הילטון-ג'ייקובס - בתפקיד פנדה ת'ומאס
*מג פוסטר - בתפקיד ונוס וירגו
*ריצ'רד ברייק - בתפקיד דום הם
*מלקולם מקדואל - בתפקיד האב נפוליאון-הורציו-סילאס
*ג'ודי ג'יזון - בתפקיד האחות סרפנט
*ג'ן קאר - בתפקיד האחות דרגון
*פנצ'ו מולר - בתפקיד ראש חולה
*לו טמפל - בתפקיד ראש פסיכי
*דייוויד אורי - בתפקיד ראש סכיזופרני
*אי. ג'י. דיילי - בתפקיד ראש מין
*טורסטן וורגס - בתפקיד ראש מת
*ג'ינג'ר ליין - בתפקיד צ'רי בומב
*טרסיי וולטר - בתפקיד לאקי ליאו
*דניאל רואיבאק - בתפקיד פסטור ויקטור
*דוין סידל - בתפקיד ג'ורג'ינה ויקטור
*קווין ג'קסון - בתפקיד ליבון וואלי
*מייקל "רד בון" אלקוט - בתפקיד רנדי בומפגוסי השמן
*אספרנסה איברה - בתפקיד סנופי
*אנדראה דורה - בתפקיד טריקסי
*גבריאל פימנטל - בתפקיד ברומייר
*ג'רמיין הולמן - בתפקיד גון

== ביקורות ==
הסרט קיבל ניקוד של 47% מאתר "Rotten Tomatoes" על סמך 45 ביקורות וציון ממוצע של 5.43 בדירוג הגולשים. באתר "Metacritic" הסרט קיבל ציון של 35 בהתבסס על 13 ביקורות.

==קישורים חיצוניים==
* 

==הערות שוליים==

קטגוריה:סרטי 2016
קטגוריה:סרטי אימה אמריקאיים
קטגוריה:סרטי אימה מ-2016
קטגוריה:סרטי אימת-חג: ליל כל הקדושים
קטגוריה:סרטים באנגלית
קטגוריה:סרטים עצמאיים
אמיליאנו מרטינס

דמיאן אמיליאנו מרטינס רומרו (בספרדית: Damián Emiliano Martínez Romero; נולד ב-2 בספטמבר 1992) הוא כדורגלן ארגנטינאי, המשחק בעמדת השוער באסטון וילה ובנבחרת ארגנטינה.

==קריירה==
אמיליאנו מרטינס נולד במאר דל פלאטה ושיחק במועדון הנוער של אינדפנדיינטה. ב-2009 עבר לארסנל. הוא שימש בעיקר כשוער מחליף לאורך השנים, והושאל לקבוצות שונות באנגליה: אוקספורד יונייטד, שפילד וונסדי, רות'רהאם יונייטד, וולברהמפטון וונדררס.
ב-2017 הושאל לחטאפה מליגת העל בספרד וב-2019 הושאל במהלך העונה לרדינג מהפוטבול ליג צ'מפיונשיפ. בעונת 2019/2020 בפרמייר ליג חזר לארסנל ובעקבות פציעתו של ברנד לנו פתח בהרכב הקבוצה בתשעה משחקי ליגה.

בספטמבר 2020 עבר לאסטון וילה תמורת סכום של כ-20 מיליון פאונד. הוא פתח בהרכב הקבוצה בכל משחקיה בעונת 2020/2021, והשווה את שיא המועדון של בראד פרידל עם 15 משחקים בהם לא ספג בעונה אחת, ונבחר לשחקן העונה על ידי קהל הקבוצה. בינואר 2022, חתם מרטינס על חוזה הארכה לשלוש שנים עם אסטון וילה. באוגוסט 2024 חתם מרטינס על חוזה הארכה עד לשנת 2029 עם אסטון וילה.

== נבחרת לאומית ==
מרטינס היה חבר בנבחרת ארגנטינה בכדורגל עד גיל 17 ובנבחרת ארגנטינה בכדורגל עד גיל 20. ב-2019 זומן לנבחרת הבוגרת, אך לא שותף במשחקי הידידות ובמשחקי מוקדמות מונדיאל 2022 בהם נכלל בסגל למשחק. ב-3 ביוני 2021, מרטינס ערך את הופעת הבכורה שלו בנבחרת בתיקו 1–1 נגד . מרטינס נכלל בסגל הנבחרת לקראת קופה אמריקה 2021. במשחק נגד קולומביה בחצי הגמר, עצר 3 פנדלים וסייע לנבחרתו להעפיל לגמר. ארגנטינה גברה בגמר 0–1 על ברזיל ומרטינס נבחר בתום המשחק לשוער המצטיין של הטורניר.

נכלל בסגל נבחרת ארגנטינה בטורניר מונדיאל 2022. בשלב רבע הגמר של הטורניר נגד נבחרת הולנד, הדף מרטינס שתי בעיטות עונשין במסגרת דו-קרב בעיטות העונשין, ועזר לקבוצתו להעפיל לחצי הגמר.

בגמר הדף בעיטה של קולו מואני בדקה ה־123 ושמר על התוצאה 3-3 ששלח את המשחק לדו־קרב עונשין פנדלים מהנקודה הלבנה ב-11 מטר. בדו-קרב הדף בעיטה אחת וזכה עם ארגנטינה בגביע. על הצטיינותו לאורך הטורניר זכה בפרס כפפת הזהב לשוער הטוב ביותר.

== חיים אישיים ==
ב-2017, נישא לזוגתו אמנדה. לזוג בן בשם סנטי ובת בשם אווה.
ב-2018, חתם חוזה עם חברת פומה שיהוו הספונסרים שלו.

== תארים ==
=== קבוצתיים ===
;ארסנל
* גביע אנגלי: 2019/2020
* מגן הקהילה (3): 2014, 2015, 2020
;נבחרת ארגנטינה
*קופה אמריקה (2): 2021, 2024
*פיינליסימה: 2022
*גביע העולם בכדורגל: 2022
;אישיים
*השוער המצטיין של הקופה אמריקה (2): 2021, 2024
*הנבחרת המצטיינת של הקופה אמריקה (2): 2021, 2024
*שחקן העונה של אסטון וילה: 2020/2021
*השוער המצטיין של גביע העולם בכדורגל: 2022
*שוער השנה של פיפ"א: 2022
*גביע יאשין: 2023

==קישורים חיצוניים==

== הערות שוליים ==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:מאר דל פלאטה: כדורגלנים
קטגוריה:כדורגלני ארסנל
קטגוריה:כדורגלני שפילד ונסדיי
קטגוריה:כדורגלני רות'רהאם יונייטד
קטגוריה:כדורגלני וולברהמפטון וונדררס
קטגוריה:כדורגלני חטאפה
קטגוריה:כדורגלני רדינג
קטגוריה:כדורגלני אסטון וילה
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-1992
Waves (שיר של נורמני)

"Waves" (בעברית: "גלים") הוא שיר של הזמרת האמריקאית נורמני בהשתתפות הזמר האמריקאי 6lack.<ref></ref> נורמני ביצעה לראשונה את השיר בהופעת טיידל אקס בברוקלין באוקטובר 2018. השיר הושמע לראשונה ב-ביטס 1 ויצא לאור ב-15 בנובמבר 2018. הקליפ של "Waves" יצא לאור בפברואר 2019 וזכה בפרס הווידאו קליפים של MTV בקטגוריית "קליפ ה-R&B הטוב ביותר" לשנת 2019<ref></ref>

== רקע ==
נורמני ביצעה במקור את השיר בלי 6lack בהופעה של טיידל אקס בברוקלין ב-23 באוקטובר 2018. הזמרת הכריזה על השיר בטוויטר ושיתפה את עטיפת הסינגל שלו ב-14. בנובמבר. "Waves" הושמע בבכורה ב-ביטס 1 ויצא לאור כסינגל ב-15. בנובמבר. נורמני הסבירה לזיין לואו מ-ביטס 1 מדוע בחרה לעבוד עם 6lack:

"Waves" נשלח לתחנות הרדיו ובינואר 2019 דורג במקום ה-73 במסד הנתונים המוזיקלי מדיהבייס. ב-9 בפברואר 2019 פרסמה נורמני טיזר של הקליפ ברשתות החברתיות, והודיעה כי יעלה לאוויר ב-12 בפברואר. ב-13 במרץ 2019 ביצעו נורמני ו-6lack את השיר בתוכנית האירוח של ג'ימי פאלון.

== הרכב השיר ==
מבחינה מוזיקלית, הוא שיר רית'ם אנד בלוז עכשווי. מבחינה לירית, נורמני מתייחסת בשיר למערכת יחסים שהיא מוצאת את עצמה חוזרת אליה, שרה "כשיש לי אותך, רוצה לעזוב אותך / אם אתה נעלם, אז אני צריכה אותך." במקור, קדם הפזמון בסינגל, כמו גם כמה מילים, היו שונות, אולם זה שונה ברגע ש-6lack החל לעבוד על הסינגל.

== תגובות וביקורות ==
ג'ון בליסטיין ממגזין הרולינג סטון כינה את השיר "שיר פרידה מהורהר", ואמר כי נורמני ו-6lack נותנים שניהם "הופעות קוליות מיומנות". בעוד MTV הצהירו כי "קולם נשמע אלוהי יחד, שניהם שרים חלק ופשוט נעימים לאוזן."

== תארים ==
{| class="sortable wikitable"
|+רשימות סוף שנה
!הוצאה לאור
!רשימה
! מקום
! class="unsortable" |מקור
|-
|בילבורד
| 20 שירי ה-R&B הטובים ביותר לשנת 2018
| 14
|
|-
|אינסיידר
| 57 הקליפים הטובים ביותר לשנת 2019
| 44
|
|-
|פופשוגר
| הווידאו קליפים הכי סקסיים לשנת 2019
| 8
|
|}

=== פרסים ומועמדויות ===
{| class="wikitable"
! scope="col" |שנה
! scope="col" | פרס
! קטגוריה
! scope="col" | עבודה מועמדת
! scope="col" |תוצאה
|-
|2019
|פרסי הווידאו קליפים של MTV
| סרטון ה-R&B הטוב ביותר
|"Waves"
| 
|}

== וידאו קליפ ==
הקליפ יצא לאור ב-12 בפברואר 2019 ובוים על ידי אמיל נאוה. סצנת הפתיחה של הקליפ מציגה את נורמני מתעוררת על כוכב לכת נטוש ליד רמקול לבן. היא מופיעה בכאורגרפיות ריקודים שונות בחליפת גוף ושיער אסוף בליווי רקדנים לבושים בתלבושות זהות. הקליפ נחתך גם עם סצנות שלה מלטפת קבוצת כוכבים על קרש צלילה בשמיים, שוכבת על מזרן ים על פני אוקיינוס חשוך, צפה מתחת למים ונעלמה בשדה כוכבים. 6lack מופיע אז על פני הירח כשהוא ונורמני מתחבקים בזמן שמטר מטאורים עף על פניהם. הקליפ מסתיים בכך שהם אוחזים ידיים כשהם שוכבים על מזרן ים באמצע הים כשהמצלמה מתרחקת מהם.

נכון לאוקטובר 2020 צבר הקליפ מעל ל-29 מיליון צפיות ביוטיוב.

== מצעדים ==

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי נורמני
קטגוריה:שירי 6lack
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי נורמני
קטגוריה:זוכי פרס הווידאו קליפים של MTV: קליפים
The Addams Family Theme

The Addams Family Theme (בעברית: שיר הנושא של משפחת אדמס) הוא שיר הנושא של תוכנית הטלוויזיה "משפחת אדמס" משנת 1964.<ref></ref>

== רקע ==
השיר נכתב ועובד על ידי מלחין הקולנוע והטלוויזיה ההוליוודי, ויק מיזי.<ref></ref> העיבוד של השיר כולל בתוכו צ'מבלו וכולל בתוכו גם שימושים בכלי הקשה, אותם ניתן לשמוע לאורכו של השיר. כמו כן, היה שימוש בקולו של טד קאסידי במהלך השיר. שיר הנושא זכה לפופולריות במרוצת השנים, אך הוא לא זכה להצלחה רבה במצעדי הפזמונים.

קטע הסיום של השיר הוא קטע כלי בלבד, בו יש שימוש בכלים מוזיקליים שונים כמו משולש, כלי קץ, שריקות, צפירות וקולות של ברווז.

== הצלחה ==
במרוצת השנים, הועלו שלל גרסאות שונות של שיר הנושא לספוטיפיי, שהצליחו לצבור מיליוני השמעות.<ref></ref><ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:שירי 1964
קטגוריה:משפחת אדמס
קטגוריה:שירים באנגלית
קטגוריה:שירי ליל כל הקדושים
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על דמויות בדיוניות
קטגוריה:שירים על משפחות
שו שה-צ'אנג

שׂוּ שׁה-צַ'אנְג (במנדרינית: 徐世昌; 13 בספטמבר 1855 – 5 ביוני 1939) היה מדינאי סיני, אשר שירת בתור נשיא הרפובליקה הסינית בין השנים 1918–1922 במסגרת ממשלת בייאנג בתוך תקופת המצביאים. שלטונו כנשיא היה היחידי בתקופת המצביאים של אדם אשר מקורו מרקע אזרחי ולא מרקע צבאי.

== ביוגרפיה ==
=== אימפריה ===
שו נולד למעמד הגבוה בהיררכיה המעמדית של שושלת צ'ינג בשנת 1855 במהלך אירועי מרד טאיפינג. מעמדו קישר אותו ישירות אל הפוליטיקה הקיסרית ובשנת 1885 עבר בהצלחה את הכשרתו כיועץ קיסרי.

שו היה שמרן אך הבין את הצורך ברפורמות ומודרניזציה ותמך ברפורמת מאה הימים שביצע גואנג סו, קיסר סין ואשר נעצרה בידי צה שי, הקיסרית האלמנה של סין, והעוצרת בפועל. לאחר מותה של צה שי ועליית פויי בן השנתיים להיות קיסר סין החל ניסיון להביא לרפורמה ומודרניזציה במהירות האפשרית. יי-קואנג, נסיך צ'ינג הקים קבינט ראשון ושו הוסדר בראשו של הקבינט תחת התואר של 'השר הראשון'.

=== רפובליקה ===
עם מהפכת שינהאי ועליית הרפובליקה הסינית שו הורד מדרגותיו תחילה אך מאוחר יותר תחת יואן שה-קאי, חבר ילדותו, הפך שו במסגרת ממשלת בייאנג לראש ממשלת הרפובליקה הסינית במשך שתי קדנציות.

עם מותו של יואן שה-קאי וחלוקת סין לתקופת המצביאים שו הושם כנשיא הרפובליקה הסינית בבייג'ינג תחת השפעתו של דואן צ'ירוי.

דמותו הנייטרלית תרמה להתמשכות נשיאותו אשר בתוכה הביע את אמונתו כי הקיסרות הסינית לבסוף תשוב, על כן החל להכין את פויי לקראת הפיכה עתידית שלו להיות קיסר סין מחדש, במסגרת הכנות אלה, מינה שו את רג'ינלד ג'ונסון למורו הפרטי של פויי לשפה האנגלית.

לאחר נפילת השפעתה של קליקת אנחווי תחת דואן צ'ירוי, שו ירד מהקריירה הפוליטית, פרש לחיים אזרחיים ולבסוף נפטר בשנת 1938, בטיינג'ין, דאז שטח כיבוש של האימפריה היפנית בתקופת מלחמת סין–יפן השנייה.

== לקריאה נוספת ==
* [https://books.google.co.il/books?id=Cs9yOuCZ-ekC&redir_esc=y הדיפלומטיה הסינית 1914-1918] - צ'י מדאליין

== קישורים חיצוניים ==

קטגוריה:פוליטיקאים סינים
קטגוריה:סין: היסטוריה
קטגוריה:נשיאי הרפובליקה הסינית
קטגוריה:ילידי 1855
קטגוריה:נפטרים ב-1939
משטרה (סרט)

משטרה (בצרפתית: Police, שווק במרבית העולם בשם "משמרת לילה") הוא סרט צרפתי בבימויה של אן פונטיין, שיצא לאקרנים בצרפת בספטמבר 2020. זהו עיבוד לרומן המשטרה מאת הוגו בוריס, שפורסם בשנת 2016. הסרט הוקרן בבכורה בפסטיבל הסרטים הבינלאומי בברלין ב-23 בפברואר 2020 ולאחר מכן נערך אירוע הקרנת הבכורה בעיר מרסיי ב-5 במרץ 2020, אך יציאתו לאקרנים נדחתה בעקבות התפרצות נגיף הקורונה בצרפת והוא שוחרר לאקרנים לבסוף ב-2 בספטמבר 2020.

== תקציר עלילת הסרט ==
על שלושה קצינים מוטלת המשימה ללוות מהגר בלתי חוקי לשדה התעופה שארל דה גול, שם ייאלץ לעלות על מטוס ויגורש חזרה למולדתו. אך כאשר הם מגלים את האמת הם ניצבים בפני בחירה קשה.
== שחקנים ודמויות ==
* עומאר סי: אריסטיד
* וירג'יני אפירה: וירג'יני
* גרגורי גדבואה: אריק
* פימאן מעאדי: טוהירוב, הטג'יקי
* אורורה ברוטין: הפסיכולוגית
* תיירי לברט: הרווה, ראש תחנת המשטרה
* ססיל רבבואה: העובדת הסוציאלית
* אן פסקל קליירמבורג: מרטין, אשתו של אריק
* סדריק ויירה: בעלה של וירג'יני
* תדרינה הוקינג: רופאת נשים
* אליסה לסובסקי: סוניה, אישה מוכה
* עמנואל בארוייר: בעל אלים

== הפצה ==
=== יציאת הסרט לאקרנים ===
בתחילה נקבע שהסרט ייצא לאקרנים ב-11 באפריל 2020, אך בגלל מגפת הקורונה יציאתו נדחתה ל-6 במאי ואז ל-3 ביוני ולבסוף ל-2 בספטמבר 2020 והוקרן גם ברוסיה באוקטובר 2020. תהליך השיווק והקידום לווה בקריאות להחרים את הסרט, בעקבות, השתתפותו של עומאר סי, בגילום תפקיד השוטר<ref></ref><ref></ref>.

=== כמות צופים ===
הסרט יצא לאקרנים ב-2 בספטמבר 2020 ב-374 בתי קולנוע בצרפת וצפו בו 15,400 איש<ref></ref> בסוף השבוע הראשון להקרנתו<ref></ref>. לאחר שבוע הקרנות, צפו בו 84,682 איש<ref></ref>. אך בשבוע השני הסרט איבד 53% מכמות הצופים<ref></ref>. בסך הכל 178,502 איש בלבד צפו בסרט לאחר ארבעה שבועות של הקרנות<ref></ref>.

== קישורים חיצוניים ==

*

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטי משטרה
קטגוריה:סרטים צרפתיים מבוססי ספרים
קטגוריה:סרטי 2020
הצי הסלובני

ממוזער
דגלון החרטום של הצי הסלובני]]
הצי הסלובני (בסלובנית: , בתרגום חופשי: החטיבה הימית 430 של צבא סלובניה) הוא חלק מהכוחות המזוינים של סלובניה. מספר החיילים המשרתים בצי הסלובני הוא 60 וברשותם שניי כלי שיט מה שהופך אותו לקטן ביחידות הצבא הסלובני ובכלל בחילות הים בעולם.

== היסטוריה ==
ראשיתו של הצי הוא עם השגת העצמאות של סלובניה בשנת 1991. בתחילה הוקמה בעיר אנקרן מחלקת צלילה קטנה המצוידת בציוד צלילה ספורטיבית בגלל אמברגו הנשק של האו"ם נגד הרפובליקות היוגוסלביות לשעבר.

העימות העיקרי שהצי הסלובני לקח בו חלק היה מלחמת עשרת הימים (מלחמת העצמאות הסלובנית).

החטיבה הימית 430 הוקמה (כמו שהיא מוכרת היום) באופן רשמי בשנת 1993 לאחר שינויים ארגוניים של צבא סלובניה.

ספינת הסיור הסלובנית "טריגלב" נשלחה למזרח סיציליה בסוף 2013 לסייע לאיטליה עם מהגרים מצפון אפריקה, כחלק ממבצע מארה נוסטרום .

באוקטובר 2015 נשלחה "טריגלב" לדרום איטליה במסגרת מבצע סופיה של האיחוד האירופי.

== ציוד ==
דבורה סימן 2 בשרות חיל הים הסלובני נקראת "אנקרן" HPL-21]]
ספינת הסיור [[פרויקט 10412 שקיבלה את השם: "טריגלב" VNL-11, על שם ההר הכי גבוה בסלובניה והסמל של המדינה.]]
לאחר ביטול האמברגו בשנת 1996, רכשה סלובניה<ref></ref> ספינת סיור אחת מסוג דבורה סימן 2 מהתעשייה האווירית לישראל, אשר נקראה "אנקראן" על שם עיירת החוף, וסימונה הוא: HPL-21.

בשנת 2008 הודיע משרד ההגנה שסלובניה תרכוש ספינת סיור אחת בשם פרויקט 10412 מרוסיה, שהוצעה בתשלום חוב. הספינה קיבלה את שם ההר הגבוה במדינה: "טריגלב", וסימונה הוא: VNL-11.

בסביבות אוגוסט 2015 שתי הספינות עברו שיפוץ במספנת טריאסטה.

מלבד זה יש שימוש גם בסירות גומי לא חמושות, מה שהופך אותו לחיל הים הקטן בעולם<ref></ref>.

== יעוד ==
יעודות של הצי הוא: לישמור על המרחב הימי של סלובניה ועל האינטרסים הסלובנים, לשמש כמשמר חופים, תמיכה אזרחית במצבי חרום ושיתוף פעולה עם גורמים בנאט"א.

== מבנה ארגוני ==
* מטכ"ל הכוחות המזוינים הסלובנים
* מפקד הצי
*יחידת ציוד הספקה
*
* מרכז תפעול ימי
* כיתת מבצעים תת-מימית
* מספנת הצי
*VNL-11 טריגלב
*HPL-21 אנקרן

== ראו גם ==
* סדרת ספינות סיור דבורה
* הכוחות המזוינים של סלובניה

== קישורים חיצוניים ==

==הערות שוליים==

קטגוריה:סלובניה: צבא וביטחון
סלובניה
ארנבת סוואנה

ארנבת סוואנה (שם מדעי: Lepus microtis) היא מין של ארנבת החיה בערבות ובסוואנה ברחבי אפריקה.
== מאפיינים ==
ארנבת זו בינונית בגודלה ומגיעה לאורך 41 עד 58 סנטימטרים בממוצע ולמשקל 1.5 עד 3.3 קילוגרם בשני הזוויגים. הארנבת בעלת אוזניים ארוכות ופרווה זהובה-אפורה עם גפיים כתומות-אדמדמות וזנב קצר לבן בעל פסים שחורים. היא בעלת גפיים ארוכות העוזרות לה לזנק היטב בעת ריצה, והיא יכולה להגיע בעת הצורך למהירות של 70 קמ"ש לטווח קצר. במראה היא דומה מאוד לארנבת המצויה, אך בעלת שיניים חותכות ארוכות יותר.

הארנבת פעילה במשך הלילה ברחבי הערבות הפתוחות של רוב אפריקה ומחפשת עשבים, שורשים וצמחייה נוספת וכן פטריות. כמו מרבית הארנבות היא ניזונה מהצואה שלה כדי לעכל את מזונה בצורה מוצלחת יותר. היא עצמה נטרפת בידי מגוון טורפים, לרבות תנים, עופות דורסים וחתוליים שונים והיא מסתמכת בעיקר על הסוואה להתגוננות או על ריצה וזינוקים מהירים ועקלתונים המבלבלים את מרבית הטורפים.

ארנבת זו מתרבה במשך כל השנה וממליטה שגרים קטנים כל פעם. הצעירים נולדים מוכנים לריצה זמן קצר לאחר הלידה והם נגמלים בערך בגיל חודש.

==קישורים חיצוניים==

קטגוריה:טקסונים שתוארו בידי תאודור פון הויגלין
קטגוריה:ארנביים
קטגוריה:טנזניה: יונקים
קטגוריה:הרפובליקה הדמוקרטית של קונגו: יונקים
קטגוריה:יונקים בסוואנה האפריקנית
קטגוריה:בעלי חיים שתוארו ב-1865
שייח' שאהין

מבנה הקשת אשר נמצא על הגבעה
גבעת שייח' שאהין היא תל אלסלאקה נמצאת מצפון לטירת שלום. מפסגת הגבעה תצפית פנורמית מצוינת על ואדי חנין נחל נס ציונה, עמק השושנים, רכס גבעות הכורכר המערבי לנס ציונה, גבעת ההכשרות ושדות טירת שלום, בואכה כפר גבירול. בראש הגבעה נותר מבנה קשת עתיק שריד ליישוב שחרב. מדרונותיה, שטחי חקלאות נטושה שחזרו להיות טבעיים.

משפחת שהין שנתנה שמה לגבעה, הייתה אחד מענפיו של שבט שהתקיים בחצי האי ערב ונחשב היה לשבט של עבדים. בשלב מסוים הגיעה משפחת שהין לאזור הזה והתיישבה בקובייבה כפר ערבי שקדם לכפר גבירול.

מהתצפית אפשר לעקוב אחרי תוואי נחל נס ציונה. אפיק הנחל מעוטר בקנים ובצמחי נחלים כגון פטל. זהו בית גידול לח, היחיד באזור המקיים מיני חי וצומח שכמעט ונכחדו מהאזור. הנחל מנקז מים מכיוון רמלה ונצר סירני אל פרצה ברכס הכורכר שבין עיינות לבין בית עובד ובהמשך מתחבר לנחל שורק.

מהגבעה אפשר לראות את המרחבים הירוקים העוטפים את העיר נס ציונה. רכס גבעות הכורכר ממערב לעיר פוגש את מרחב נחל נס ציונה ויוצר מסדרון אקולוגי המאפשר קיום מיני צומח ובעלי חיים.

== קישורים חיצוניים ==
* איריס האן, [https://jerusaleminstitute.org.il/wp-content/uploads/2019/05/PUB_parks-2.pdf פארקים ואזורי-נופש מטרופוליניים בישראל], מכון ירושלים לחקר ישראל, תשע"א 2011

קטגוריה:נס ציונה: גאוגרפיה
24kGoldn

גולדן לאנדיס וון ג'ונס<ref></ref> (באנגלית: Golden Landis Von Jones; נולד ב-13 בנובמבר 2000), המוכר בשם הבמה 24kGoldn, הוא ראפר, זמר, פזמונאי אמריקאי-יהודי, ובילדותו היה גם שחקן.<ref></ref>

הוא התפרסם בשנת 2019, בזכות הלהיט "Valentino", שהגיע למקום ה-92 במצעד הבילבורד הוט 100 וקיבל את תואר הפלטינה מאיגוד תעשיית ההקלטות האמריקאי. ביולי 2020, הוציא את הלהיט "Mood", יחד עם הראפר איאן דיור, שהגיע למקום הראשון במצעד הבילבורד הוט 100.

== ביוגרפיה ==
גולדן לאניס וון ג'ונס נולד בסן פרנסיסקו שבקליפורניה, לאם יהודייה-אשכנזייה, ולאב אפרו-אמריקאי קתולי.<ref name="lat1"></ref><ref></ref><ref></ref> גדל כשהוא חוגג גם את חג המולד וגם את חנוכה, ולמד בבית ספר עברי.<ref></ref><ref>https://www.youtube.com/watch?v=tmDZX4XidBQ, at 3:50</ref> למד בתיכון לוואל, בית ספר ציבורי סלקטיבי.<ref></ref> כילד, שיחק בפרסומות. שר במקהלה בחטיבת הביניים ובתיכון, ובעקבות כך החל את הקריירה המוזיקלית שלו. לפני שהחל ליצור מוזיקה באופן מקצועי, הוא תכנן להיות מנהל קרן גידור.<ref></ref> לאחר מכן, החל ללמוד באוניברסיטת דרום קליפורניה.<ref></ref>

== קריירה ==
בשנת 2017, יצא לאור הווידאו קליפ הראשון של גולדן, "Trappers Anthem". בשנת 2018, הוציא את סינגל הבכורה שלו, "Ballin' Like Shareef". בשנת 2019, הוציא את הסינגל השני שלו, "Valentino", שהיה ללהיט, בכך שצבר מעל ל-100 מיליון השמעות ברשת הזרמת המדיה ספוטיפיי, הגיע למקום ה-92 במצעד הבילבורד הוט 100 ואף קיבל את תואר הפלטינה מאיגוד תעשיית ההקלטות האמריקאי.<ref></ref> בנובמבר 2019, הוציא את מיני-אלבום הבכורה שלו, Dropped Outta College.<ref></ref>

בשנת 2020, הוציא גולדן את הסינגל "City of Angels", שהיה גם הוא ללהיט, הגיע למקום ה-25 במצעד הסינגלים הבריטי ודורג במצעדים שונים, וכן קיבל את תואר הזהב מה-RIAA וה-ARIA בהתאמה.<ref name=":0"></ref> במאי 2020, הוציא את הרמיקס הרשמי של השיר, בשיתוף זמר הפאנק הבריטי יאנגבלאד.<ref name=":0" /> באותו החודש, השתתף ברמיקס לשיר "Josslyn" של אוליביה אובריאן.

ב-11 באוגוסט 2020 הוא נכלל ברשימת ה-"Freshman Class" של מגזין ה-XXL, ודורג במקום העשירי.<ref></ref> באותו החודש, הצליח שירו, "Mood", שיצא לאור ביולי, בפלטפורמת שיתוף הווידאו טיקטוק, תוך שזכה למיליוני שימושים בפלטפורמה.<ref></ref> בזכות כך, הגיע השיר למקום הראשון במצעד הבילבורד הוט 100, וכן לצמרת המצעדים של מדינות נוספות.<ref></ref>

ב-26 במרץ 2021 יצא אלבום הבכורה שלו, El Dorado.<ref></ref> ב-10 בספטמבר השתתף בגרסת הרמיקס לשיר "AOK" של טאי ורדס.

נכון לחודש אוקטובר 2021, הוא צבר כ-1.95 מיליארד השמעות בפלטפורמות הזרמות המוזיקה.<ref></ref>

בשנת 2023 נכלל ברשימת פורבס 30Under30.<ref></ref>

== דיסקוגרפיה ==
===אלבומי אולפן===
* 2021: El Dorado

=== מיני-אלבומים ===
* 2019: Dropped Outta College

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:שחקנים ילדים אמריקאים
קטגוריה:סן פרנסיסקו: אישים
קטגוריה:אמנים אמריקאים הידועים בשם במה
קטגוריה:פורבס 30Under30
קטגוריה:אמריקאים שנולדו ב-2000
עונת 2019/2020 בליגה הבלקנית בכדורסל

עונת 2019/2020 בליגה הבלקנית בכדורסל (BIBL) הייתה העונה ה-12 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-22 באוקטובר 2019. בתחרות השתתפו 5 קבוצות, 1 מבולגריה, 1 ממונטנגרו, 1 מאלבניה ו-2 מקוסובו. הליגה בוטלה במהלך העונה בשל התפרצות נגיף הקורונה.

== מתכונת התחרות ==
5 הקבוצות שיחקו בבית בודד במתכונת של שני סבבים, בית וחוץ נגד כל אחת מקבוצות הבית ו-2 משחקים נוספים נגד צמד היריבות האחרונות, בסך הכל כ-10 משחקים כאשר 4 הראשונות מעפילות לפינל פור שלא התקיים בסופו של דבר. אקדמיק פלובדיב סיימה את שלב הבתים במקום הראשון בעת הפסקת הליגה אך לא הוכרזה כאלופה.

{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. || אקדמיק פלובדיב
| 8 || 7 || 1 || 700 || 612 || 88+ || 15
|- style="background: #ccffcc;"
| 2. || קייבי פיה
| 9 || 5 || 4 || 741 || 728 || 13+ || 14
|- style="background: #ccffcc;"
| 3. || איבר רוז'ייה
| 10 || 4 || 6 || 736 || 782 || 46- || 14
|- style="background: #ccffcc;"
| 4. || ק.ב וולאזניה שקודרה
| 10 || 4 || 6 || 760 || 769 || 9- || 14
|- 
| 5. || קייבי ראהובצ'י
| 9 || 3 || 6 || 676 || 722 || 46- || 12

|}

קטגוריה:תחרויות כדורסל באירופה
קטגוריה:תחרויות כדורסל ב-2020
קטגוריה:תחרויות כדורסל ב-2019
קטגוריה:עונות בליגה הבלקנית בכדורסל
הקבינט של ארצות הברית בממשל ג'רלד פורד

ישיבת הקבינט של הנשיא פורד, [[4 ביוני 1975]]
הקבינט של ארצות הברית בממשל ג'רלד פורד כיהן במשך כשנתיים וחצי, ממועד השבעת הנשיא ג'רלד פורד ב-9 באוגוסט 1974 ועד סיום כהונתו ב-20 בינואר 1977.

==הרכב הקבינט==
הנשיא פורד ירש את הנשיא ניקסון, שהתפטר בעקבות פרשת ווטרגייט. פורד הותיר בתחילה בקבינט את האישים שכיהנו בו במועד התפטרותו של קודמו, אך מרביתם עזבו את הקבינט כבר בשנה שלאחר מכן והוחלפו באחרים. כמה מהם הודחו במסגרת האירוע שזכה לכינוי טבח ליל כל הקדושים.

הקבינט כלל 18 בעלי תפקידים. כיהנו בו 32 גברים ואשה אחת, שארבעה מהם מילאו שני תפקידים בקבינט. שלושה מהמכהנים - מזכיר המדינה, מזכיר האוצר ומנהל הסוכנות להגנת הסביבה - כיהנו בתפקידם בקבינט במשך כל תקופת נשיאותו של פורד.

כיוון שפורד היה סגן הנשיא ערב כניסתו לתפקידו, לא היה לו בתחילה סגן. נלסון רוקפלר מונה לסגן הנשיא לפי התיקון ה-25 לחוקת ארצות הברית ונכנס לתפקידו ארבעה חודשים לאחר שפורד היה לנשיא.

==חברי הקבינט==
===מזכירי מחלקות הממשל===
*מזכיר המדינה: הנרי קיסינג'ר (1974–1977)
*מזכיר האוצר: ויליאם אדוארד סיימון (1974)
*מזכיר ההגנה: ג'יימס ר' שלזינגר (1974–1975), דונלד רמספלד (1975–1977)
*התובע הכללי: ויליאם סקסבי (1974–1975), אדוארד לוי (1975–1977)
*מזכיר הפנים: רוג'רס מורטון (1974–1975), סטנלי האת'אווי (1975), תומאס קלפ (1975–1977)
*מזכיר החקלאות: ארל בוץ (1974–1976), ג'ון נבל (1976–1977)
*מזכיר המסחר: פרדריק דנט (1974–1975), רוג'רס מורטון (1975–1976), אליוט ריצ'רדסון (1976–1977)
*מזכיר העבודה: פיטר ברנן (1974–1975), ג'ון דאנלופ (1975–1976), ויליאם יוזרי (1976–1977)
*מזכיר הבריאות, החינוך והרווחה: קספר ויינברגר (1974–1975), פ. דייוויד מתיוס (1975–1977)
*מזכיר השיכון והפיתוח העירוני: ג'יימס לין (1974–1975), קרלה הילס (1975–1977)
*מזכיר התחבורה: קלוד ברינגאר (1974–1975), ויליאם קולמן (1975–1977)

===בעלי תפקידים ברמת הקבינט===
*סגן הנשיא: נלסון רוקפלר (1974–1977)
*ראש מטה הבית הלבן: אלכסנדר הייג (1974), דונלד רמספלד (1974–1975), ריצ'רד צ'ייני (1975–1977)
*מנהל משרד הניהול והתקציב: רוי אש (1974–1975), ג'יימס לין (1975–1976)
*מנהל סוכנות הביון המרכזית: ויליאם קולבי (1974–1976), ג'ורג' הרברט ווקר בוש (1976–1977)
*מנהל הסוכנות להגנת הסביבה: ראסל טריין (1974–1977)
*נציב הסחר: ויליאם אברי (1974–1975), פרדריק דנט (1975–1977)
*שגריר ארצות הברית באומות המאוחדות: ג'ון א. סקאלי (1974–1975), דניאל פטריק מויניהאן (1975–1976), ויליאם סקרנטון (1976–1977)

==קישורים חיצוניים==
* 

==הערות שוליים==

*
פורד
אבראהים פואד נסאר

מייג'ור גנרל אבראהים פואד נַסָּאר (בערבית: إبراهيم فؤاد نصار; 8 באוקטובר 1923 – 23 במרץ 2018) היה מנהיג צבאי ופוליטי מצרי, שכיהן כראש המודיעין הצבאי בזמן מלחמת יום הכיפורים, בשנים 1972–1975. לאחר מכן שימש גם כראש המודיעין הכללי של מצרים בשנים 1981–1983.

==ביוגרפיה==
נולד בשיבין אל-כום. בשנת 1944 סיים לימודים במכללה צבאית. לאחר מכן, הצטרף לחיל מודיעין אותות ומאוחר יותר עבד כמורה בבית הספר למודיעין אותות.

הוא סיים את לימודיו במכללת המלחמה המצרית בשנת 1944.

במהלך מלחמת יום הכיפורים שימש כראש המודיעין בצבא המצרי בשנים 1972–1975. לאחר מכן מונה מטעם הצבא למושל מחוז הים האדום (מרץ 1976 – נובמבר 1976) ולאחר מכן היה מושל צפון סיני (דצמבר 1976 – אוגוסט 1978).

כיהן גם כראש המודיעין הכללי המצרי (1981–1983).

מת ב-23 במרץ 2018.

קטגוריה:אנשי צבא מצרים במלחמת יום הכיפורים
קטגוריה:קהילת המודיעין המצרית
קטגוריה:מצרים שנולדו ב-1923
קטגוריה:מצרים שנפטרו ב-2018
מוזיאון מלחמת יום כיפור (מצרים)

מוזיאון מלחמת יום הכיפורים, שנקרא באופן רשמי הפנורמה של מלחמת אוקטובר (בערבית: بانوراما حرب أكتوبر), הוא מוזיאון שהוקם בשיתוף פעולה בין מצרים לקוריאה הצפונית בשנת 1983 כדי להנציח מלחמת יום כיפור כפי שהשתקפה מהצד המצרי, שם היא מכונה בפשטות מלחמת אוקטובר.<ref></ref>

המוזיאון ממוקם בהליופוליס ברחוב סלאח סאלם, בסמוך לאצטדיון הבינלאומי של קהיר. המבנה גלילי בצורתו, מוקף בציורים ותמונות על קירותיו הפנימיים המייצגים את הקרבות החשובים שניהלה מצרים בהיסטוריה, החל מהקרב שניהל המלך נרמר על מנת לאחד את המדינות, בקרב בו אחמוז גירש את חיקסוס בשנת 1520 לפני הספירה, קרב אל-מנצורה בשנת 1250, קרב פורט סעיד בשנת 1956 ולבסוף המלחמה באוקטובר 1973, כאשר פלש צבא מצרים לחצי האי סיני תוך חציית תעלת סואץ.

קיימת פלטפורמה מעגלית בה המבקרים יושבים והפלטפורמה נעה איתם כך שהמשתתפים יוכלו לראות את ציורי הקיר התלת־ממדיים המייצגים את הקרבות באוקטובר. יש גם אולם תצוגה בפנורמה לצפייה בסרטים המציגים סצנות אמיתיות ממלחמת 1967 וממלחמת 1973. בכניסה לפנורמה ישנם מטוסים וטנקים ששימשו במלחמה.

== גלריה ==
<gallery>
Su-20 Armament October War Panorama in Cairo.jpg|
Statue of heroic Egyptian soldiers crossing the Suez canal.jpg|
October war panorama.jpg|
Cairo - Heliopolis - 1973 October War Panorama - entrance.JPG|
Cairo - Heliopolis - 1973 October War Panorama.JPG|
بانوراما حرب أكتوبر 01.jpg|
بانوراما حرب أكتوبر 02.jpg|
بانوراما حرب أكتوبر 03.jpg|
بانوراما حرب أكتوبر 04.jpg|
بانوراما حرب أكتوبر 05.jpg|
بانوراما حرب أكتوبر 06.jpg|
بانوراما حرب أكتوبر 07.jpg|
بانوراما حرب أكتوبر 08.jpg|
بانوراما حرب أكتوبر 09.jpg|
بانوراما حرب أكتوبر 10.jpg|
بانوراما حرب أكتوبر 11.jpg|
بانوراما حرب أكتوبر 12.jpg|
بانوراما حرب أكتوبر 13.jpg|
بانوراما حرب أكتوبر 14.jpg|
</gallery>
== ראו גם ==
* מלחמת יום הכיפורים
* אנדרטת החייל האלמוני (קהיר)

==קישורים חיצוניים==

* [http://www.sis.gov.eg/section/5244/5297?lang=ar מידע] 
== הערות שוליים ==

קטגוריה:קהיר: מבנים
קטגוריה:מלחמת יום הכיפורים
קטגוריה:מצרים: מוזיאונים